钦定古今图书集成/明伦汇编/氏族典/第537卷 > 石曦
## 钦定古今图书集成/明伦汇编/氏族典/第537卷 > 石曦

按《宋史石曦传》：“曦，并州太原人，晋祖弟韩王晖之子。
天福中，以曦为右神武将军。历汉至周，为右武卫、左
神武二将军。恭帝即位，初为左卫将军，会高丽王昭
加恩，命曦充使。建隆三年，再使高丽，迁左骁卫大将
军，护秦州屯兵。西人犯边，曦率所领击破之。太平兴
国中，连知孟、襄二州，迁领诚州刺史。雍熙四年，改知”
霸州兼部署。会陈廷山谋叛曦，计擒廷山，加领本州
团练使、同知镇州。淳化二年，移原州。四年，卒，年七十
四。赠赙加等。